open-index/open-wikipedia-markdown huggingface dataset:
Preĝejo Plej Sankta Redemptoro (Pápoc)

**Preĝejo Plej Sankta Redemptoro** estas romkatolika historia monumento en Hungario, en vilaĝo Pápoc.

## Historio 
Dum la mezepoko Pápoc havis 3 preĝejojn, el tio restis la nuntempa Kapelo Maria de la Neĝo (Pápoc), tiu ĉi preĝejo havas nur mezepokajn partojn. Katedrala kapitulo estis fondita en 1356, poste oni konstruis kirkon dediĉitan al Sankta Laŭrenco. Post jarcentoj la turkoj plurfoje detruis la konstruaĵon. En 1738 oni rekonstruis la preĝejon, sed oni profitis la restintajn ruinajn murojn. En 1882 incendio okazis, en la sekva jaro post la rekonstruo oni konstruis 2 flankonavojn, turon, galerion kaj sakristion. La orgeno alvenis en 1913. En 1965 la preĝejo plene renoviĝis, tial estas videblaj ankaŭ la gotikaj restaĵoj. Ĉefe la sanktejo estas gotika.

## Konstruaĵo 
La konstruaĵo situas sola en korto laŭ la ĉefstrato. La fasado estas simetria. Tie estas videblaj 3 pordoj, pli supre 3 fenestroj, meze kaj supre la turo altiĝas. Interne la predikejo estis skulptita el ligno. En la sanktejo la skulptaĵoj pri Sankta Katarino kaj Barbara (Sankta) estis kreitaj en la 18-a jarcento. La altaro estis farita en la 19-a jarcento.

Kermeso okazas en la unua dimanĉo de aŭgusto.

## Fontoj 
* hungare kun 2 fotoj
* kun fotoj
* hungare kun 3 fotoj
* hungare kun foto 
* hungare kun 3 fotoj
* http://www.martinus.hu/nev-es-cimtar/plebaniak/245/papoc-legszentebb-megvalto-filia
* http://lexikon.katolikus.hu/P/P%C3%A1poc.html

Papoc
Holbeinpferd

eta|La 17-an de marto 2012
**Holbeinpferd** aŭ alemane **Holbeinpferdle** (Holbein-ĉevaleto) estas la kutima nomo de ĉevalida skulptaĵo en la urba kvartalo Wiehre de Freiburg im Breisgau en Baden-Virtembergo, Germanio. Ĝi staras sur eta herbejo apud la tramhaltejo **Holbein**strato, de kie ĝi ricevis sian nomon. La beton-skulptaĵo de ĉevalido estis kreita 1936 de la skulptisto Werner Gürtner.

Ĝi mezuras 1,90 m kaj laŭlonge kaj laŭalte kaj pezas preskaŭ 1 t.
Ĝi fariĝis famkonata pro la fakto, ke post ĉirkaŭ 1980 ĝi estas ofte novfarbita kaj ornamita dumnokte.

## Fotogalerio 

Holbeinpferd 20100626 01 0619.jpg|La 26-an de Junio 2010
HolbeinPferdle 001.jpg|.. la 21-an de majo 2006
HohlbeinPferdle 20081115 2.JPG|.. la 15-an de novembro 2008
Holbein Pferdle 20090706 1.jpg|.. en julio 2009
Holbeinpferd.jpg|2010 kiel Holbein-ŝafo
Holbeinpferdle 20101128 1019 02.jpg||.. en novembro 2010
Holbeinpferd 20111101 9075.jpg|.. en novembro 2011
Holbeintiger.jpg|.. en septembro 2013
Holbeinpferd als Wollbeinpferd 5.jpg|Lan-gamaŝa ĉevaleto en septembro 2013
Das Holbeinpferd in Regenbogenfarben.jpg|.. en februaro 2014 ĉielarke kolorita ĝi deklaras sin por toleremo kontraŭ seksa diverseco
Das Holbeinpferd wirbt für ein Sozialticket in Freiburg 2.jpg|en aprilo 2015 por rabatita trambileto
Holbeinpferdle 20170219 jm26461.jpg|en februaro 2017

## Links 
* Fotogalerio sur la interreta paĝo website of Holbein-Pferd 
* Atlas Obscura: Holbein-ĉevaleto

## References 
Kategorio:Skulptaĵoj en Germanio
Kategorio:Ĉevaloj en kulturo kaj religio
Kategorio:Freiburg
Wojciech Bobilewicz

**Wojciech Bobilewicz** (naskiĝis la 27-an de februaro 1967) – pola vojaĝisto, verkisto, tradukisto. Interesiĝas pri Salomonoj kaj iliaj legendoj. Dufoje (2008 kaj 2011) por kelkaj semajnoj vizitis la arkipelagon.

## Verkoj
Aŭtoro de la libro titolita *Trzy filiżanki Etiopii* (Tri glasoj da Etiopio), en kiu priskribas sian vojaĝon al Suda Etiopio. Li ankaŭ okupiĝas pri traduko al la pola lingvo de la libro de Lloyd Pye, esploristo de paranormaleco - *La plej enigma kranio*, rakontanta pri la mistera kranio, retrovita en Meksiko, kiu estis ŝajne apartenanta al reprezentanto de fremda ekstertera civilizo.

## Eksteraj ligiloj
* La unua raporto el Salomonoj 
* La dua raporto dulingva

Kategorio:Polaj esploristoj
Kategorio:Polaj tradukistoj
Earl Hurd

**Earl HURD** (14a de Septembro, 1880 – 28a de Septembro, 1940) estis pionira usona animaciisto kaj kinreĝisoro. Li estas notita ĉar li kreis kaj produktoris serion de mutaj filmoj *Bobby Bumps* de animaciitaj kurtoj por la frua animaciproduktora entrepreno Bray Productions de J.R. Bray. Hurd kaj Bray estas june respondeca ĉar li disvolvigis la procezojn de la celuloida animacio kiu hegemonios en la animacia industrio dum la cetero de la 1910-aj jaroj, kaj patentis tiujn procezojn en 1914.

## Referencoj 
## Notoj 
* "Earl Hurd". *Lambiek Comiclopedia*. Alirita la 6an de Septembro, 2007.

## Eksteraj ligiloj 
* 

Kategorio:Usonaj reĝisoroj
Kategorio:Animacio
Kategorio:Muta kino
Kategorio:1910-aj jaroj
Oliver Walz

**Oliver WALZ** (naskiĝinta la  en Zweibrücken, mortinta la ) estis germana esperantisto.

Kiel lernanto de Günther Becker, li konatiĝis kun Esperanto en 1966. En la Universala Kongreso en Londono en 1971 li konatiĝis kun sia japana edzino Takajo. La paro havas unu filinon kaj unu filon. Jam en 1970 li fondis Esperanto-klubon en sia naskiĝurbo.

De 1976 ĝis 1980, li studis juron kaj ĝeneralan ekonomikon. Li laboris kiel personartrejnisto sed intertempe pensiiĝis. En 2000 li fondis kun Günther Becker en Blieskastel la interlingvikan kaj kulturan centron *Becker-Meisberger-Institut* kies honora prezidanto li poste iĝis.

Li estis vicprezidanto de Sarlanda Esperanto-Ligo (SEL) de 1984 ĝis 1994 kaj poste fariĝis ties prezidanto ĝis marto 2023. En tiu posteno, li organizis multajn Kulturajn Semajnfinojn de SEL (ĝis 1998 dufoje jare, poste unufoje jare). Li estis fakdelegito pri persontrejnado kaj interaktivaj konektitaj komunikiloj.
## Eksteraj ligiloj
*"Nur das funktioniert" - ĉe: *Rheinpfalz,* 22.10.2016 (intervjuo okaze de kultura esperantista semajnfino en Homburg)

## Notoj
Kategorio:Germanaj esperantistoj
Animaciisto

260x260ra|eta|Animaciisto desegnanta (1944)
**Animaciisto** estas artisto, kiu kreas multoblajn bildojn, konataj kiel filmeroj aŭ kadroj, kiuj donas iluzion de movado kiam ili estas montritaj en rapida sinsekvo. Animaciistoj povas labori en multe da kampoj, inkluzivante filmojn, seriojn, televidproduktaĵojn kaj videoludojn. La plej gravaj laboroj postulas kunlaboradon de pluraj animaciistoj. La metodoj por krei la bildojn dependas de la artismaj stiloj kaj kutimoj de ĉiu animaciisto.

Aliaj artistoj, kiuj kontribuas al animaciaĵoj, sed ne estas animaciistoj, kiel scenarplanaj artistoj (kiuj desegnas ĉef-paneloj pri la ago montrita en la scenaro) kaj fonaj artistoj, respondecaj pri la fono kaj pejzaĝo.

Lastatempe, la animaciistoj kiuj okupiĝas pri la produktado de klasika animacio estas nomataj "**du-dimensiaj animaciistoj**", kaj la animaciistoj kiuj laboras per komputilo por krei tridimensian animaciaĵon (KGB, komputil-generita bildaro) estas **tri-dimensiaj animaciistoj**. La kampo de komputila animacio multe evoluis en la lastaj jardekoj post evoluoj en la kampoj de komputado kaj teknologio kaj fakte, ĝi jam anstataŭis la klasikan animacion en kino, ĉar ĝi fariĝis multe pli populara kaj profita.

## Vidu ankaŭ 
* Animacio
* Komputila animacio
* Komputilaj grafikaĵoj

## Eksteraj ligiloj 
* Terminaro Toolworks pri animacio
* Kiel oni faras desegnofilmon


Kategorio:Filmaj profesioj
Gyula Horváth (aktoro)

**Gyula Horváth** [djula horvAt], laŭ hungarlingve kutima nomordo **Horváth Gyula** estis hungara aktoro, voĉoaktoro.

Gyula Horváth http://www.imdb.com/name/nm0395787/ naskiĝis la  en Budapeŝto, li mortis la  en Kápolnásnyék.

## Biografio 
Gyula Horváth ĝis la lernejaj jaroj vivis en Vieno, eĉ li ne parolis hungare. Li frekventis bazlernejon, poste kalvinanan gimnazion en Karcag. Li ne povis plulerni (kiel iama "okcidentano"), tial li povis disidi sensukcese. Post la aresto li estis simpla laboristo en pluraj laborlokoj, fine li tamen akiris diplomon en Teatra kaj Filma Altlernejo en 1955. Post siaj studoj li aliĝis al trupo de Teatro de Hungara Armeo. Liaj sekvantaj teatraj stacioj estis:
* Nacia Teatro (Miskolc) (1956–1959)
* Teatro Jókai (1959–1963)
* Teatro Szigligeti (Szolnok) (1963)
* Teatro József Attila (1964–1982).
Li finis sian aktoran karieron en *Gaja Scenejo*. Li ricevis 2 premiojn en 1973 kaj 1987.

## Elektitaj teatraj roloj 
* William Shakespeare:
** Reĝo Lear - duko Cornwall
** La gajaj edzinoj de Windsor - Ford
* Mihály Csokonai Vitéz: *Tempefői* - barono Serteperti
* Rostand: Cyrano de Bergerac - Ragueneau

## Elektitaj kinejaj filmaj roloj 
* Dolarpaĉjo (1956) - kartludulo
* Nuda diplomato (1963) - polickapitano
* La kaporalo kaj la aliaj (1965) - barono Hétházy
* *Kakuk Marci* (1973) - kartludulo
* *Hanyatt-homlok* (1984) - ĉefredaktoro
* *A szalmabábuk lázadása* (2001)

## Elektitaj televiziaj filmaj roloj 
* ‘‘Timur és csapata’‘ (filma versio, 1960) - Fjodor Grigorjeviĉ
* ‘‘Régi idők mozija’‘ (1971)
* ‘‘Szomorú vasárnap’‘ (1981) - kelnero Jani
* ‘‘Szomszédok’‘ (serio, 1990-1994) - Gyula
* ‘‘A titkos háború’‘ (2002) - librobrokantisto

## Dubladaj roloj 
* en eksterlandaj filmoj hungaraj voĉoj de Peter Lorre, Peter Ustinov kaj aliaj

## Fontoj 
* hungarlingva biografio
* http://port.hu/adatlap/szemely/horvath-gyula/person-10198
* http://www.karcag.hu/index.php/a-telepules-bemutatkozik/nevezetessegek/szemelyek/59-horvath-gyula-szinmuvesz  , , , 

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Hanna-Barbera

**Hanna-Barbera Productions, Inc.** (simple konata kiel **Hanna-Barbera** kaj referencata ankaŭ kiel **H-B Enterprises**, **H-B Production Company** kaj **Hanna-Barbera Cartoons**), estis usona animacia studio kiu hegemoniis en la usona televida animacio dum tri jardekoj en la mezo de la fina duono de la 20a jarcento, fondita en 1957 de iamaj animaciaj reĝisoroj William Hanna kaj Joseph Barbera de Metro-Goldwyn-Mayer (kreintoj de *Tom and Jerry*) kaj direkt-aga reĝisoro George Sidney en partnereco kun Screen Gems, televida branĉo de Columbia Pictures. Vendita al Taft Broadcasting en la fino de 1966, ĝi pasis la venontajn du jardekojn kiel ties filio.

Hanna-Barbera estas tre bone konata ĉar kreis grandan varion de popularaj animaciaj roluloj. Dum ĉirkaŭ 30 jaroj, ili produktis (produktoris) sukcesajn kartunajn spektaklojn, kiaj la *Urso Jogi*, *The Flintstones* (La ŝtonuloj), *The Jetsons*, *Wacky Races*, *Scooby-Doo* kaj *The Smurfs*. Pro tiaj atingoj, Hanna kaj Barbera kunricevis sep Oskar-premiojn, ok Premiojn Emmy, unu Oran Globon kaj unu stelon en la Trotuaro de famo en Holivudo. La paro estis ankaŭ enmetita en la *Television Academy Hall of Fame* en 1993.

## Referencoj 
## Bibliografio 
* Barbera, Joseph (1994). My Life in 'Toons: From Flatbush to Bedrock in Under a Century. Atlanta, GA: Turner Publishing. ISBN 157-036042-1.
* Barrier, Michael (2003). Hollywood Cartoons: American Animation in Its Golden Age. Oxford University Press. ISBN 978-0-1980-2079-0.
* Burke, Timothy; Burke, Kevin (1998). Saturday Morning Fever: Growing up with Cartoon Culture. New York: St. Martin's Griffin. ISBN 0-312-16996-5.
* Hanna, William (1999). A Cast of Friends. New York: Da Capo Press. ISBN 0306-80917-6.

## Eksteraj ligiloj 
* Hanna-Barbera Productions ĉe IMDB

Kategorio:Usona kino
Kategorio:Animacio
Kategorio:Usonaj kinistoj
William Hanna

**William Denby** "**Bill**" **HANNA** (14a de Julio, 1910 – 22a de Marto, 2001) estis usona animaciisto, reĝisoro, produktoro, voĉ-aktoro, kaj kartunisto, kies kin- kaj televid-kartunaj roluloj distris milionojn de personoj dum multo de la 20a jarcento.

Post labori en diversaj laboroj en la unuaj monatoj de la Depresio, Hanna aliĝis al la studio de animacio de Harman kaj Ising en 1930. Dum la 1930-aj jaroj, Hanna rapide akiris lertecon kaj elstarecon dum laboro en kartunoj kiaj *The Captain and the Kids*. En 1937, dum laborado por Metro-Goldwyn-Mayer (MGM), Hanna renkontiĝis kun Joseph Barbera. Ambaŭ homoj ekigis kunlaboradon kiu estis dekomence plej bone konata pro la produktorado de *Tom and Jerry* kaj hibridaj filmoj de rekta agado kaj animacio. En 1957, ili kunfondis Hanna-Barbera, kiu iĝis la plej sukcesa televidanimacia studio en tiu negoco, produktante programojn kiaj *The Flintstones*, *The Huckleberry Hound Show*, *The Jetsons*, *Scooby-Doo*, *The Smurfs*, kaj la *Urso Jogi*. En 1967, Hanna-Barbera estis vendita al Taft Broadcasting kontraŭ 12 milionoj de usonaj dolaroj, sed Hanna and Barbera restis estroj de la kompanio ĝis 1991. Tiam, la studio estis vendita al Turner Broadcasting System, kiu siavice estis mergita kun Time Warner en 1996; Hanna kaj Barbera restis kiel konsilistoj.

Hanna kaj Barbera ricevis sep Oskar-premiojn kaj ok Premiojn Emmy. Ties kartunoj iĝis kulturaj ikonoj, kaj ties kartunroluloj aperis en aliaj komunikiloj kiaj filmoj, libroj, kaj ludiloj. La spektakloj de Hanna-Barbera havis tutmondan publikon de ĉirkaŭ 300 milionoj de personoj en siaj pintoj de la 1960-aj jaroj, kaj estis tradukitaj al pli ol 28 lingvoj.

## Eksteraj ligiloj 
* Warner Brothers, oficiala retejo de Hanna–Barbera
* 

Kategorio:Nov-Meksiko
Kategorio:Irlandaj usonanoj
Kategorio:Usonaj animaciistoj
Kategorio:Usonaj reĝisoroj
Kategorio:Premiitoj de Premio Emmy
Kategorio:Usonaj televidproduktoroj
Kategorio:Usonaj kinproduktoroj
Kategorio:Usonaj voĉaktoroj
Kategorio:Mortintoj pro kancero
Kategorio:Kalifornio
Kapelo Maria de la Neĝo (Pápoc)

**Kapelo Maria de la Neĝo** estas romkatolika rotondo, ankaŭ historia monumento en Hungario, en vilaĝo Pápoc. La kapelo havas grandan similecon kun Kapelo Sankta Jakobo (Ják). Malantaŭ la kapelo la iama monaĥejo kuŝas.
eta|maldekstre|La monaĥejo

## Historio 
Oni supozas, ke la konstruaĵo estis konstruita en la 12-a jarcento. Oni ankaŭ supozas, ke tio estas identa kun la unua kirko de Pápoc. Depost konstruado de pli nova preposta kirko la unua kirko iĝis kapelo de la aŭgustenanoj dediĉita al Sankta Mikaelo. En 1698 dokumento raportas pri la kapelo, ke la interna pentrado estas plena. En la dua duono de la 18-a jarcento oni profitis la kapelon bierfarejo, sed pro tio okazis proceso en la Sankta Seĝo. En la sekvaj jarcentoj okazis ekzemple trameto de la enirejo, novaj fenestroj, kreo de baroka kupolo. En la 20-a jarcento la rotondo estis plurfoje renovigita. En 2000 la kapelo estis plene renovigita, post 4 jaroj konsekrita al *Maria de la Neĝo*.

## Rotondo 
La unuetaĝa rotondo estas preskaŭ ronda, pli precize ĝi konsistas el 4 cirklaj segmentoj. Vasto de la muroj estas ĉ. 1 m. Inter la unua etaĝo kaj kupolo oklatera lanterno etendiĝas. En la kapelo la altara ŝtono estis farita en 1762.

## Monaĥejo 
En 1359 oni konstruis unuetaĝan monaĥejon por la aŭgustenanoj. La konstruaĵo aliĝas al la kapelo, kiun jam la aŭgustenanoj profitis. Depost 1552 la monaĥejo senhomiĝis pro la kontraŭturkaj bataladoj. En la 1890-aj jaroj la monaĥejo estis trakonstruita. Baldaŭ ĝi estis lernejo. En 1973 la lernejo estis plene renovigita, post 2 jaroj arkeologoj trovis gotikan preĝejon. La monaĥejo nuntempe estas vilaĝa biblioteko kaj kulturdomo.
eta|Pordo de la rotondo
eta|Vido en la unua etaĝo

## Fontoj 
* hungare
* hungare kun 3 fotoj
* hungare kun fotoj 
* hungare kun fotoj
* hungare kun foto
eta|maldekstre|Arkitektaĵo en la rotondo

Neĝo
Papoc
Papoc
Rotondoj
Huckleberry Hound

**Huckleberry "Huck" Hound** estas fikcia rolulo de bildliteraturo kaj animacio, nome blua antropomorfa hundo kiu parolas kun sud-usona angla kaj havas trankvilan, dolĉan, kaj bon-intencitan personecon. Li unuafoje aperis en la serio *The Huckleberry Hound Show*. Tiu kartuno estis unu el ses televidaj spektakloj kiu ricevis Premion Emmy en 1960 kiel "Outstanding Achievement in the Field of Children's Programming" (Elstara Atingo en la Kampo de la Programado por Infanoj); nome unua animacia serio kiu ricevis premion.

La termino "huckleberry" povas esti slanga esprimo por krudulo aŭ amatoro, aŭ milda esprimo de malaprobo. Plej el liaj kurtoj konsistis en fakto ke Huck klopodas plenumi laborojn en diferencaj kampoj, game el policano al hundokaptisto, kio rezultas en maldungo, ĉu pro malalta persisto aŭ malbona sorto. Huck ne ŝajnas ekzisti en specifa tempoperiodo ĉar li estis romia gladiatoro, mezepoka kavaliro, kaj raketa sciencisto. Li neniam aperis en futurismaj kartunoj, nur tiuj en la nuno aŭ en la pasinto.

Variaj roluloj de Hanna-Barbera estis konataj ĉar rompis la kvaran muron, ofte turnante al vidantaro por fari komentojn kaj apartaĵojn. Huck portis tion iome al ekstremo, kaj grava parto de tipaj kartunoj estis lia flua rakonto pri tio kion pli klopodas plenumi.

Ĝi estis la unua horduona televidprogramo prezentata nur en animacio.

La nomo de Huckleberry estas referenco al la klasika usona romano *La Aventuroj de Huckleberry Finn*, verkita de Mark Twain. Hanna kaj Barbera preskaŭ nomigis al Urso Jogi kiel "Huckleberry Bear" (Urso Huckleberry).

## Referencoj 
Kategorio:Fikciaj hundoj
Kategorio:Bildliteraturo
Kategorio:Animacio
The Flintstones

[eta|Tem-kafejo The Flintstones en [Agia Napa, Kipro.]]
***The Flintstones*** ("La ŝtonepokuloj") estas animacia televida serio kiu fantaste priskribas la vivojn de ŝtonepoka laboristo, lia najbaro/plej bona amiko, kaj ties familioj. Ĝi estis elsendita de la 30-a de septembro 1960 ĝis la 1-a de aprilo 1966, fare de la ABC, kaj ĝi estis la unua animacia serio montrita en horarcentra usona televido. La spektaklo estis produktita de Hanna-Barbera.

La kontinua populareco de la spektaklo restis tre fiksita en sia mikso de modernaj ĉiutagaj aferoj en la etoso de la Ŝtona Epoko. *The Flintstones* estis la finance plej sukcesa ĉeno de animacio dum tri jardekoj, ĝis *The Simpsons* premieris. En 2013, la gazeto *TV Guide* rangis *The Flintstones* kiel la dua Plej Granda Televida Kartuno de Ĉiuj Tempoj (post *The Simpsons*).

## Referencoj
## Literaturo
* *"The Flintstones": The Official Guide to the Cartoon Series*, de Jerry Beck, Running Press, 2011.
* Lehman, Christopher P. (2007), "The Cartoons of 1961-1962", American Animated Cartoons of the Vietnam Era: A Study of Social Commentary in Films and Television Programs, 1961-1973, McFarland & Company, ISBN 978-0786451425 https://books.google.es/books?id=WlEjmDkdc08C&pg=PA28&dq=Goofy+suburban&hl=en&sa=X&redir_esc=y#v=onepage&q=Goofy%20suburban&f=false Alirita la 26-an de februaro 2017.

## Vidu ankaŭ
* *The Jetsons*
* Anakronismo

## Eksteraj ligiloj
* 
* Museum of Broadcast Communications: *The Flintstones* 
* *The Flintstones* – Cartoon Network  Department of Cartoons (Archive)

Kategorio:Usona animacio
Kategorio:Usonaj televidaj serioj
Kategorio:Fikciaj familioj
Kategorio:Televidaj programoj de American Broadcasting Company
Kategorio:Prahistoria vivo en populara kulturo
The Yogi Bear Show

**The Yogi Bear Show** (La spektaklo de la urso Jogi) estas animacia televida serio de Hanna-Barbera pri la misaventuroj de la urso Jogi kiu emas ŝteli piknikajn kestojn en la Parko Jellystone (parodia nomo de Parko Yellowstone). La spektaklo premieris per reelsendado el la 30a de Januaro, 1961, kaj sekvis dum 33 epizodoj ĝis la 6a de Januaro, 1962, kaj inkludis du segmentojn, nome Snagglepuss kaj Yakky Doodle. La spektaklo havis dujaran produktoran daŭron.

## Referencoj 
Kategorio:Fikciaj ursoj
Kategorio:Animacio
Kategorio:Usonaj televidaj serioj
Studio

eta|250ra|*Adriaen van Ostade*. *Memportreto.* 1663
**Studio** estas laborejo de artisto aŭ laboristo, kaj ties dungitoj, en kiu oni registras muzikon, produktas filmojn, radio- aŭ televid-programojn kaj simile.

Tio povas esti por celoj de aktorado, arkitekturo, pentrarto, ceramiko, skulptarto, origamio, lignoprilaboro, albumado, fotografio, grafika fasonado, kinfarado, animacio, industria fasonado, produktorado kaj elsendado de radio aŭ televido aŭ farado de muziko. Tiu termino estas uzata ankaŭ por la laborejo de dancistoj, ofte specialigita kiel dancostudio.

La vorto *studio* estas derivita el la itala *studio*, kaj siavice el la latina *studium*, el *studere*, signife al celo.

La franca termino por studio, **atelier** (el kio ateliero), aldone al la desegnado de artista studio estas uzata por karakterigi la studion de modo-fasonisto. Ateliero havas ankaŭ la konotacion esti hejmo de alkemiisto aŭ magiisto.
La Smurfoj

***The Smurfs*** (La Smurfoj, reelsenditaj kiel '''''Smurfs' Adventures''''') estas uson-belga animacia fantazi-komedia televida serio kiu estis elsendita de la NBC el la 1a de Septembro, 1981, ĝis la 2a de Decembro, 1989. Produktorita de Hanna-Barbera, ĝi estis bazita sur la belga serio de bildliteraturo samnome La Smurfoj, kreita de la belga bildliteraturisto Peyo (kiu laboris ankaŭ kiel rakonta superkontrolisto de tiu adaptaĵo) kaj elsendita dum 256 epizodoj kun totalo de 418 historioj, eksklude de tri apartaj epizodoj kaj sep specialaĵoj.

## Eksteraj ligiloj
* The Smurfs  ĉe Big Cartoon DataBase
* 


Kategorio:Bildliteraturo
Kategorio:Kulturo de Belgio
Kategorio:Usonaj infanaj televidaj serioj
Kategorio:Televidaj serioj aperintaj en 1980-1989
Kategorio:Aperis en 1981
Kategorio:Malaperis en 1989
Warner

[eta|la centra oficejo en [Burbank (Kalifornio)|250x250ra]]
La firmao *Warner*, oficiale  (inter fakuloj kutime nomata **Warner Bros. Pictures** kaj ofte mallongigata **Warner Bros.** aŭ **Warner Brothers**, aŭ tute mallonge **WB**) estas usona korporacio, produkta firmao de kinejaj filmoj, posedanto de filmstudioj, kaj distribuanto de kinejaj filmoj kaj muziko (temas pri parto de la konzerno Time Warner). La centra oficejo estas en Burbank (Kalifornio). La firmao estas unu el la ses plej grandaj filmstudioj de Usono.

## Roluloj
* Bugs Bunny

## Eksteraj ligiloj 
 ()


Kategorio:Kinindustrio
Lajos Hegedűs (teatrestro)

**Lajos Hegedűs** [lajoŝ hegedUŝ], laŭ hungarlingve kutima nomordo **Hegedűs Lajos** estis hungara aktoro, teatrestro, dramisto, reĝisoro. Lia edzino estis Lina Bodenburg.

Lajos Hegedűs http://nori.gov.hu/nemzeti-sirkert/budapest/fiumei-uti-temeto/hegedus-lajos/7975  naskiĝis la  en Kisújszállás, li mortis la  en Pest (urbo).

## Biografio 
Lajos Hegedűs frekventis gimnazion en sia naskiĝurbo, poste li plulernis en Debrecen. Li interrompis la lernadon kaj li aliĝis al trupo de Lajos Fáncsy. Li estis tie membro inter 1836-1838, poste en trupo de Dávid Kilényi inter 1838-1840. En la 1840-aj jaroj li daŭris la aktoradon, kiel migranta aktoro, eĉ li estis teatrestro en Hungara Teatro en Kassa en 1844, en Győr en la sekva jaro. Inter 1851-1853 li apartenis al Nacia Teatro de Pest, denove inter 1858–1859. Liaj dramoj (ankaŭ tradukitaj) estis prezentitaj en la Nacia Teatro. Li mortis pro depresio, ĉar lia edzino (same aktoro) frue mortis.

## Elektitaj teatraj roloj 
* William Shakespeare: La Dresado de la Megero - Vincentio
* Alexandre Dumas (filo): *Gauthier Margit* - Rieux Gaston

## Elektitaj dramoj 
* *A hazatértek* (1851)
* *Bíbor és gyász* (premiita dramo, 1856; germane post 2 jaroj)
* *Róma leánya* (1859)
* *A kaméliás hülgy,* origine *La dame aux camélias* - tradukaĵo de Alexandre Dumas (filo)

## Fontoj 
* hungarlingva biografio (la koncerna teksto estas legebla post klako al majusklo H, poste serĉu la nomon)
* hungarlingva biografio kun foto
* https://dea.lib.unideb.hu/dea/browse?type=subject&value=Heged%C5%B1s%20Lajos%20(1818-1860)%20(szerz%C5%91)

Kategorio:Hungaraj aktoroj
Kategorio:Hungaraj teatrestroj
Kategorio:Hungaraj reĝisoroj
Kategorio:Hungaraj dramistoj
Komputilanimacio

dekstra|eta|300px|Ekzemplo de komputilanimacio kiu estas produktita pere de la tekniko de "movokapto".
**Komputilanimacio** estas la procezo uzata por generi animaciajn bildojn pere de komputilo. La pli ĝenerala termino Komputil-generita bildaro (KGB) enhavas kaj movajn kaj senmovajn scenojn, dum la komputila animacio aludas *nur* al la movantaj bildoj. Moderna komputilanimacio kutime uzas tridimensian komputilgrafikon, kvankam la dudimensia komputila grafiko estas ankoraŭ uzata por stilistiko, malalta larĝa bendo kaj rapida realtempa renderado. Foje la celo de la animacio estas la komputilo mem, sed foje ankaŭ la filmo.

La komputilanimacio estas esence cifereca sukcedanto de la teknikoj de haltomovo uzitaj en tradicia animacio kun tridimensiaj modeloj kaj bildalbilda animacio de dudimensia bildaro. Komputil-generitaj animaciaĵoj estas pli facile kontroleblaj ol aliaj pli fizikbazitaj procezoj, konstruante miniaturojn por filmaj efikoj aŭ aldonante kromaktorojn por scenoj de homamasoj, kaj ĉar tio ebligas la kreadon de bildoj kiuj ne estus eblaj uzante alian teknologion. Ĝi ebligas ankaŭ al unusola grafikartisto produkti tian enhavon sen la uzado de aktoroj, multekostaj scenaroj, aŭ rekvizitoj. Por krei la iluzion de movo, unu bildo estas montrita en la komputila ekrano kaj ripete anstataŭata pere de nova bildo kiu estas simila al ĝi, sed iom antaŭenigita en tempo (kutime je proprcio de 24 aŭ 30 bildoj/sekundo). Tiu tekniko estas identa al kiel la iluzio de movo estas atingita pere de televizio kaj filmoj.

## Bibliografio 
* Beane, Andy (2012). 3D Animation Essentials. Indianapolis, Indiana: John Wiley & Sons. ISBN 978-1-118-14748-1.
* Kuperberg, Marcia (2002). A Guide to Computer Animation: For TV, Games, Multimedia and Web. Focal Press. ISBN 0-240-51671-0.
* Magnenat Thalmann, Nadia; Thalmann, Daniel (2004). Handbook of Virtual Humans. Wiley Publishing. ISBN 0-470-02316-3.
* Masson, Terrence (1999). CG 101: A Computer Graphics Industry Reference. Digital Fauxtography Inc. ISBN 0-7357-0046-X.
* Paiva, Ana; Prada, Rui; Picard, Rosalind W. (2007). "Facial Expression Synthesis using PAD Emotional Parameters for a Chinese Expressive Avatar". Affective computing and intelligent interaction. Springer Science+Business Media. ISBN 3-540-74888-1.
* Parent, Rick (2012). Computer Animation: Algorithms and Techniques. Ohio: Elsevier. ISBN 978-0-12-415842-9.
* Pereira, Fernando C. N.; Ebrahimi, Touradj (2002). The MPEG-4 Book. New Jersey: IMSC Press. ISBN 0-13-061621-4.
* Parke, Frederic I.; Waters, Keith (2008). Computer Facial Animation (2nd ed.). Massachusetts: A.K. Peters, Ltd. ISBN 1-56881-448-8.
* Sito, Tom (2013). Moving Innovation: A History of Computer Animation. Massachusetts: MIT Press. ISBN 978-0-262-01909-5.

## Eksteraj ligiloj 
* CGI Animation UK 

Kategorio:Komputiloj
Kategorio:Animacio
László Horváth (aktoro, 1943)

**László Horváth** [lAslO horvAt], laŭ hungarlingve kutima nomordo **Horváth László** estis hungara aktoro.

László Horváth http://www.imdb.com/name/nm0395808/ naskiĝis la  en Dombóvár, li mortis la  en Budapeŝto.

## Biografio 
László Horváth frekventis gimnazion en Budapeŝto, dum li havis rolojn en universitataj amatoraj teatraj trupoj. Li akiris diplomon en Teatra kaj Filma Altlernejo en 1965. Post siaj studoj li estis membro en 
* Teatro Jókai (Békéscsaba) (1965-1967)
* Teatro de Kecskemét (1967-1970)
* Teatro Petőfi (Veszprém) (1970-1979).
Post la teatraj jaroj li laboris en filma studio, kie li estis ŝatata aktoro de Miklós Jancsó (reĝisoro). Ekde 1984 li apartenis al la Gaja Teatro. Li ricevis premion en 1979. Li havis edzinon.

## Elektitaj teatraj roloj 
* William Shakespeare:
** Makbeto - Banquo
** Rikardo la 2-a - Lord Pierce of Exton
* Ferenc Molnár: *Az ördög* - titolrolo

## Elektitaj kinejaj filmaj roloj 
* *Karambol* (1964)
* Lumaj ventoj (1968)
* *Holnap lesz fácán* (1974)
* *Soha, sehol, senkinek* (1988)

## Elektitaj televiziaj filmaj roloj 
* *Gyilkosság a 31. emeleten* (1981)
* *Románc* (1989)

## Dubladaj roloj 
* kelkfoje en eksterlandaj filmoj hungaraj voĉoj http://iszdb.hu/?szemely=96438&lap=munkassag

## Fontoj 
* hungarlingva biografio
* hungarlingva biografio
* [hungarlingva biografio](http://www.helyismeret.hu/index.php?title=Horv%C3%A1th_L%C3%A1szl%C3%B3(sz%C3%ADnm%C5%B1v%C3%A9sz))

Kategorio:Hungaraj aktoroj
Kategorio:Budapeŝtanoj
Anikó Hivatal

**Anikó Hivatal,** laŭ hungarlingve kutima nomordo **Hivatal Anikó** estis hungara aktoro, infana aktoro. Ŝiaj hungarsistemaj nomoj estis pro la unua geedziĝo **Lendvay Mártonné** aŭ **Lendvayné Hivatal Anikó,** pro la dua geedziĝo al Lajos Latkóczy **Latkóczyné**. Estis ŝi, al kiu verkis poemojn Sándor Petőfi, Mihály Vörösmarty, János Garay.
eta|Anikó Hivatal
Anikó Hivatal http://mek.oszk.hu/02100/02139/html/sz14/152.html naskiĝis la  en Pest (urbo), ŝi mortis la  en Budapeŝto.

## Biografio 
Anikó Hivatal komencis sian aktoran karieron kiel sesaĝa knabino sub nomo **Balog Nina** en Pozsony, baldaŭ en Győr kaj en aliaj urboj kun trupo de Ferenc Komlóssy (aktoro), en la jaroj 1829 kaj 1830 en sia naskiĝurbo sub nomo *Anikó*. Ŝi konatiĝis kun Márton Lendvay (patro) en teatro en Balatonfüred en 1830, ili geedziĝis post 2 jaroj en Győr. Ŝi naskis filon same estontan aktoron Márton Lendvay (filo). Ŝi havis rolojn en pluraj urboj de Hungara reĝlando, fine ŝi estis fondinta membro de Teatro Magyar de Pest en 1937. Ŝi restis en la teatro ĝis 1859 (la teatro estis alinomita Nacia Teatro (Pest)). En 1848 ŝi eksedziniĝis kaj ŝia pli nova edzo estis pentristo Lajos Latkóczi. En 1860 ŝi pensiuliĝis kaj plene retiriĝis.

## Elektitaj teatraj roloj 
* Kotzebue *Bujdosó Ámor* (1825) - Amália
* William Shakespeare:
** Hamleto - Ophelia
** Romeo kaj Julieta - ina titolrolo
** Otelo - Desdemona
* József Katona: *Bánk bán* - Melinda
* Schiller:
** Maria Stuart - titolrolo
** *Kabale und Liebe* - Lujza
* Molière: Tartufo - Dorine

## Fontoj 
* hungarlingva biografio 
* hungarlingva biografio
* hungarlingva biografio
* http://mek.oszk.hu/08700/08756/html/III/szin_III.0126.pdf

Kategorio:Hungaraj aktoroj
Kategorio:Hungaraj infanaj aktoroj
Kategorio:Hungaraj primadonoj
Kategorio:Budapeŝtanoj
Instituto pri arta historio de Nederlando

eta|360px|
La institucio **RKD-Instituto pri arta historio de Nederlando** ( la mallongigo ***RKD*** aludas al la antaŭa nomo , do **nacia oficejo pri arthistoria dokumentado**) situas en Hago kaj estas hejme de la plej granda arthistoria centro en la mondo. La centro specialiĝas pri dokumentado, arkivado kaj eldonado de libroj pri la vidaj artoj de Eŭropo ekde la malfrua mezepoko ĝis modernaj tempoj. Ĉio ĉi estas malfermita al la publiko, kaj granda parto de la materialoj estis ciferecigita kaj estas havebla sur la instituta retejo. La ĉefa celo de la instituto estas kolekti, klasifiki kaj disponigi arton por esploro, aparte el la Ora jarcento de Nederlando.

Tra la haveblaj datumbazoj, la vizitanto povas akiri komprenon kaj aliri dokumentajn fontojn pri la vivoj de multaj artistoj de pasintaj jarcentoj. La biblioteko posedas proksimume 450 000 titolojn, el kiuj proksimume 150 000 estas aŭkciaj katalogoj. Ekzistas ĉirkaŭ 3 000 revuoj, de kiuj 600 estas nuntempaj abonoj. La plimulto de la tekstoj estas en la nederlanda, sed internaj ligiloj gvidas ankaŭ al alilingvaj publikaĵoj pri la samaj temoj.

La RKD ankaŭ administras la nederlandan version de la Tezaŭro pri Arto kaj Arkitekturo, kolekto de normigitaj terminoj pri tiuj temoj. La originala versio estas iniciato de la esplorinstituto *Getty*, parto de renoma samnoma arta muzeo en Los-Anĝeleso, Kalifornio.

## Eksteraj ligiloj 
*  ( kaj )

Kategorio:Historio de arto
Kategorio:Kulturo de Nederlando
Kategorio:Hago
Haltomovo

eta|250px|Ekzemplo de animacio haltomova.
**Haltomovo** estas tekniko de animacio kreata de statika pupo aŭ modelo movigita po unu foto, kiu konsistas en la ŝajnigo de la movo de senmovaj aĵoj pere de serio de sinsekvaj fiksaj bildoj. Oni uzas ankaŭ la anglismon *stop motion* kiu eniris en praktika uzado tute ĵuse. Tradicie estis uzataj ankaŭ aliaj esprimoj kiaj fotoanimacio, animacio voluma, bildohaltado, krankuzado, animacio fotalfota, animacio bildalbilda, se citi nur kelkajn ekzemplojn.

## Priskribo 
Ĝenerale oni konsideras kiel «haltomova animacio» la teknikojn kiuj eniras nek en la kategorio de la desegnofilmo nek en tiu de la komputilanimacio; tio estas, ili estis nek desegnitaj nek pentritaj ĉu mane ĉu komputile, sed ili estis kreitaj prenante bildojn el la realo. Tiele, la haltomovo estas uzata por produkti animacian movadon de ajna objekto, ĉu rigida aŭ maleebla, kiel por ekzemplo ludiloj, konstrublokoj, artikitaj pupoj aŭ roluloj kreitaj el knedopasto.

Oni povus difini tiun teknikon ankaŭ kiel manfara animacio, ĉar oni atingas la movadon manipulante objekton, per manoj, fotogramo post fotogramo. Oni prilaboras diversajn materialojn (modlopasto, sablo, papertranĉaĵoj, kreto sur grundo aŭ muroj...) laŭ progresa maniero, antaŭen, sen eblo retroiri.

Estas multaj diferencaj tipoj de animacio per haltomovo, kutime tiele nomita laŭ la rimedo uzita por krei la animacion. Komputila programaro estas amplekse disponebla por krei tiun tipon de animacio; tamen, tradicia animacio per haltomovo estas kutime malpli multekosta kaj tempo-raba produktota ol la nuntempa komputila animacio.

* Pupanimacio tipe konsistas en haltomovaj pupfiguroj kiuj interagas en konstruita medio, kontraste al la interagado de reala mondo en modela animacio. Tiuj pupoj ĝenerale havas skeleton ene de ili por teni ilin rekte kaj pretaj fari sian movon per partikularaj artikloj. Ekzemploj estas *Le Roman de Renard* (Francio, 1937), *The Nightmare Before Christmas* (Usono, 1993), *Corpse Bride* (Usono, 2005), *Coraline* (Usono, 2009), la filmoj de Jiří Trnka kaj la animacia komeditelevida serio por plenkreskuloj nome *Robot Chicken* (Usono, 2005–ĝisnune).
* Ekzemploj de argil-animaciitaj verkoj estas *The Gumby Show* (Usono, 1957–1967) *Morph* (UR, 1977–2000), *Wallace and Gromit* (Britio, 1989), kaj la verko de Jan Švankmajer nome *Možnosti dialogu* (Ĉeĥoslovakio, 1982), *The Trap Door* (Britio, 1984). Pliaj filmoj inkludas *Wallace & Gromit: The Curse of the Were-Rabbit*, *Chicken Run*, *The Adventures of Mark Twain* kaj *Batalha, a Guerra do Vinil*.

## Vidu ankaŭ 
* Argil-animacio
* Tempopasa filmado

## Referencoj 
## Bibliografio 
* ENCINAS, Adrián. Puppets and Clay, Blog, 2008. www.puppetsandclay.blogspot.com
* PIERO, Julio del, «¡Paren la manivela! ¿Quién inventó el stop-motion?», en ''Cinecrópolis.
* PURVES, Barry. Stop motion, Editorial Blume, 2011 (libro nº3, apartenanta al kolekto pri teknikoj de animacio)

## Eksteraj ligiloj 
* StopMotionCentral 
* La Academia de Animación 
* Stop Motion Barcelona Short Film Festival

* Festival Internacional StopMotionMx
* Brasil Stop Motion 

Kategorio:Animacio
Kontaktdanco

eta|Kontaktdanco aŭ kontaktimprovizado
**Kontaktdanco, **ankaŭ nomata **kontaktimprovizado**, estas danco-praktiko en kiu la kontaktpunktoj inter la partoprenantoj estas deirpunkto de esplorado tra improvizitaj movoj. Temas pri tre libera movoformo kiu konsistas el moderna danco, gimnastiko kaj luktosporto kaj kiu metas grandan emfazon sur komuna improvizado. Kontaktdanco povas esti praktikata kun du aŭ pli da partoprenantoj. Kontaktdanco estas konsiderata kiel speco de improvizita danco kaj estas unu el la plej konataj formoj de postmoderna danco.

## Historio 
La kontaktdanco estis disvolvita en Usono ene de la 1970-aj jaroj fare de grupo de dancistoj, gvidataj de Steve Paxton kaj Nancy Stark Smith. Multaj nuntempaj koreografoj ankaŭ uzas kontaktimprovizadon kiel elemento en siaj kreaĵoj, lasante tutan liberecon al la kreivo de la dancistoj. La partoprenantoj ofte havas intensan fluosperton. Kontaktdanco ankaŭ facile disvastiĝis kiel socia dancfenomeno en formo de improvizitaj kunvenoj (en anglalingva ĵargono nomata *Jam*) en parkoj ktp, pro malalta barilo: plejparte sufiĉas ludema kaj esplorema menso kaj korpo en bona formo. Ekde 1976 ekzistas la internacia faka revuo *Contact Quarterly.* En kontaktdanco oni kutimas, almenaŭ parte, rezigni je muzika akompanado, ĉar ĝi deflankigas la koncentriĝon kaj ĉar ĝi havas influon sur la movo-improvizado. Ekzistas ankaŭ en la anglalingva vikipedio listo de ĉiujaraj festivaloj de kontaktdanco.

## Vidu ankaŭ 
* Parkuro
* Postmoderna danco

## Eksteraj ligiloj 
* contactimprov.com – Informoj, novaĵoj, diskutoj, internacia kalendaro.

* contactimprov.net – Informoj pri la grupoj kaj sesioj tra la tuta mondo.
* Contact Improvisation OPAL Photo Galerie  [archive]
* Listo laŭlanda por kontakto, kursoj ktp [archive]

## Literaturo 
* Novack, C, J. (1990) *Sharing the Dance: Contact Improvisation and American Culture*. University of Wisconsin Press. ISBN 0-299-12444-4
* Pallant, C. (2006) *Contact Improvisation: An Introduction to a Vitalizing Dance Form*. McFarland & Company, Inc. ISBN 0-7864-2647-0
* Tufnell, M. and Vaughan, D. (1999) *Body Space Image : Notes Toward Improvision and Performance*. Princeton Book Co. ISBN 1-85273-041-2

## Referencoj 
Kategorio:Danco
Lajos Ottó Horváth

**Lajos Ottó Horváth** [lajoŝ horvAt], laŭ hungarlingve kutima nomordo **Horváth Lajos Ottó** estas hungara aktoro, voĉoaktoro. Lia edzino estas Anna Ráckevei.

Lajos Ottó Horváth http://www.imdb.com/name/nm0395806/ naskiĝis la  en Zirc.
 
## Biografio 
Lajos Ottó Horváth akiris diplomon en Teatra kaj Filma Altlernejo en 1989, lia ĉefinstruisto estis Tamás Szirtes. Post siaj studoj li aliĝis al trupo de Teatro Szigligeti (Szolnok), kie li restis ĝis 1991. Liaj sekvaj signifaj teatraj stacioj estis
* Nacia Teatro (Győr) (1998-2001)
* denove Teatro Szigligeti (Szolnok) (2003-2004)
* Teatro Csokonai (Debrecen) (2006-2010)
* Teatro Magyar (2010-2013)
* Nacia Teatro (Budapeŝto) (2013-).
Li ricevis premiojn inter 1998 - 2016.

## Elektitaj teatraj roloj 
* Anton Ĉeĥov: Tri fratinoj - Andrej Prozorov
* William Shakespeare:
** Hamleto - Laertes
** Makbeto - titolrolo
** Somermeznokta sonĝo - Theseus; Oberon
** *Epifanio: aŭ kiel vi volas* - Nemes Böffen Tóbiás
** Kiel plaĉas al vi - Oliver
* Edmond Rostand: Cyrano de Bergerac - Christian de Neuvillette

## Elektitaj kinejaj filmaj roloj 
* *Video Blues* (1992)
* *Üvegtigris* (2001)
* *Viharsarok* (2014)

## Elektitaj televiziaj filmaj roloj 
* *Holnapra a világ* (1990)
* *Kivilágos kivirradtig* (2005)
* *Kossuthkifli* (serio, 2013)

## Dubladaj roloj 
* en eksterlandaj filmoj hungaraj voĉoj de Gary Basaraba kaj aliaj

## Fontoj 
* http://port.hu/adatlap/szemely/horvath-lajos-otto/person-21486
* dubladaj roloj kun foto
* hungarlingva biografieto kun foto
* hungarlingva biografio kun foto

Kategorio:Hungaraj aktoroj
Kategorio:Hungaraj voĉoaktoroj
Kategorio:Personoj de Zirc
Ŝahr-e Suĥteh

eta|dekstre|250ra|Arkeologia kuŝejo de Ŝahr-e Suĥteh.

**Ŝahr-e Suĥteh** (, t.e. "[La] bruligita urbo"), ankaŭ literumata  *Ŝahr-e Suĥtéh* kaj *Ŝahr-i Ŝōĥta*, estas arkeologia loko de granda urbasetlejo de la Bronzepoko, asocia kun la Ĝirofta kulturo. Ĝi situas en Provinco Sistano kaj Baluĉistano, nome sudorienta parto de Irano, en la bordo de la rivero Helmand, ĉe la ŝoseo Zahedan-Zabol. En Julio 2014 ĝi estis metita en la Listo de Monda Heredo de UNESCO.

La tialoj por la neatendita plialtiĝo kaj falo de la Bruligita Urbo estas ankoraŭ ene de mistero. Artefaktoj rekuperitaj el la urbo montras pekuliaran nekongruecon kun najbaraj civilizacioj de tiu tempo kaj oni spekulaciis ke Ŝahr-e Suĥteh povus laste havigi konkretan pruvaron de civilizacio oriente de prahistoria Persio kiu estu sendependa el antikva Mezopotamio.

## Trovitaĵoj 
* Argila pokalo malkovrita ĉe la kuŝejo de antaŭ 5,200 jaroj nome Ŝahr-e Suĥteh, priskribas tion kio eble estas la plej antikva ekzemplo de animacio en la mondo. Tiu artefakto montras kvin sekvencajn bildojn kiuj priskribas persan dezertan naturan kapron saltantan por manĝi la foliojn de arbo.
* La plej antikva (2600–2450 a.K.) plena kompleto por triktrako el ludtabulo kun 4 ĵetkuboj kaj 27 ludpecoj.

Animation vase 2.jpg|Argila kaliko kun 5 animaciaj bildoj (nun en la Nacia Muzeo de Irano)
Vase animation.svg|La 5 bildoj sur la kaliko
Vase animation.gif|Reprodukto de animacio sur la argila kaliko

## Referencoj 
## Literaturo 
* F. H. Andrewa, Painted Neolithic Pottery in Sistan discovered by Sir Aurel Stein, The Burlington Magazine, vol. 47, pp.&nbsp;304–308, 1925

## Eksteraj ligiloj 
* Burnt City Video, part 1 of 4 - Youtube
* Burnt City Video, part 2 of 4 - Youtube
* Burnt City Video, part 3 of 4 - Youtube
* Burnt City Video, part 4 of 4 - Youtube
* Shahr-e Sukhteh, CHN
* Burnt City Inhabitants Used Teeth for Basket Weaving, CHN
* World's Oldest Backgammon Set found at the Burnt City 

Kategorio:Sistano
Kategorio:Arkeologio en Irano
Kategorio:Persa arkitekturo
Kategorio:Antikvaj persaj urboj
Kategorio:Baluĉistano
Kategorio:Mondaj Heredaĵoj de Unesko
Kategorio:Turismo en Irano
Nijntje

**Nijntje**  ankaŭ konata kiel **nijntje pluis**  aŭ en kelkaj lingvoj *Miffy* aŭ *Mifa*, estas la ĉefrolulo de serio da infanlibroj pri  kunikleto. La librojn verkis kaj desegnis Dick Bruna.eta|Skulptaĵo *Nijntje* de Jacques Tange en Amsterdamo[eta|220px|La statuo de nijntje en [Utrecht (urbo)|Utrecht]]En la 1950-aj jaroj por la unua fojo eldoniĝis libro pri nijntje, laŭ rakonto de Dick Bruna al lia tiam unujara filo pri kunikleto kiun li vidis en la dunoj de Egmond aan Zee. Aliaj fontoj mencias ke nijntje estis la pluŝa kuniklo de la filo de Dick Bruna

Nijntje li desegnis je baza maniero, per kelkaj linioj kaj grandparte en primaraj koloroj kun dikaj kadrolinioj. Libro pri nijntje enhavas dudekkvar paĝojn, kun sur ĉiu dekstra paĝo desegnaĵo kaj maldekstre kvar linioj da teksto. La libroj estis presitaj en malgranda formato, ĉar Bruna opiniis ke estas grava ke la infanoj sentis ke la libro estas por ili kaj ne por iliaj gepatroj.

Li ne uzis majusklojn en la teksto.

Kategorio:Porinfanaj libroj
Kategorio:Fabeloj
Kategorio:Fikciaj leporoj kaj kunikloj
Kategorio:Libroj aperintaj en 1955
Kategorio:Nederlanda literaturo
Argil-animacio

eta|300px|Filmo de 1955
[eta|Sceno de argil-animacio el reklamaĵo de [Finnlando|finna televido.]]
**Argil-animacio**, aŭ animacio per modlopasto (ofte nomata *claymation* el *clay*, argilo, kaj *animation*, kio, tamen, estas registrita nomo), uzas figuroj faritaj el argilo aŭ simila maleebla materialo por krei haltomovan animacion. La figuroj povas havi skeleton aŭ dratkadron ene, simile al la rilata pupanimacio, kiuj povas esti manipulitaj por pozigi la figurojn. Alternative, la figuroj povas esti tute faritaj el argilo, en la filmoj de Bruce Bickford, en kiuj argilaj kreaĵoj havas varion de diferencaj formoj. Ekzemploj de argil-animaciitaj verkoj estas *The Gumby Show* (Usono, 1957–1967) *Morph* (UR, 1977–2000), *Wallace and Gromit* (Britio, 1989), kaj la verko de Jan Švankmajer nome *Možnosti dialogu* (Ĉeĥoslovakio, 1982), *The Trap Door* (Britio, 1984). Pliaj filmoj inkludas *Wallace & Gromit: The Curse of the Were-Rabbit*, *Chicken Run*, *The Adventures of Mark Twain* kaj *Batalha, a Guerra do Vinil*.

## Vidu ankaŭ 
* Haltomovo
* Tempopasa filmado

## Referencoj 
## Bibliografio 
* Beck, Jerry (2004). Animation Art: From Pencil to Pixel, the History of Cartoon, Anime & CGI. Fulhamm London: Flame Tree Publishing. ISBN 978-1-84451-140-2.
* Laybourne, Kit (1998). The Animation Book: A Complete Guide to Animated Filmmaking– from Flip-books to Sound Cartoons to 3-D Animation. New York: Three Rivers Press. ISBN 0-517-88602-2.
* Solomon, Charles (1989). Enchanted Drawings: The History of Animation. New York: Random House, Inc. ISBN 978-0-394-54684-1.

Kategorio:Animacio

Kategorio:Argilo
Pol Espargaró

eta|dekstra|Pol Espargaró
**Pol ESPARGARÓ** (naskiĝis la 10-an de junio 1991 en Granollers) estas hispana motorciklisto, mondĉampiono.

Komencis en Klaso 125 en 2006, konkurencante iujn kuradojn per Derbi kaj Aprilia. En 2007 konkurencis per Aprilia, ekde 2008 ĝis 2010 per Derbi. En 2011 ekkuris en Moto2, konkurencante per FTR; en 2012 kaj 2013 kondukis Kalex kaj en 2013 estis mondĉampiono. En 2014 ekkuris en MotoGP, kontraktita el Tech 3 kaj kondukis Yamaha. En 2017 ekkuris al la KTM.

## Rezultoj en MotoGP 
## Notoj 
Kategorio:Hispanaj motorciklistoj
Kategorio:Pilotoj
Kategorio:Naskiĝintoj en Hispanio
Málmey

**Málmey** estas granda insulo en Skagafjörður, proksime al la orienta marbordo. La markolo inter Málmey kaj la duoninsulo Þórðarhöfði nomiĝas **Markolo de Málmey**. La longeco de la insulo estas 4 kilometroj. Ĝi estas iom malalta sed plialtiĝas norden kaj tie estas ĝia plej alta parto, ĉirkaŭ 150 metroj, kie nomiĝas Kaldbakur (Malvarma dorso). La plej suda parto estas roka promontoro nomita Kringla, preskaŭ tute disfendita de la insulo mem.

Antaŭe ĉiam estis unu ĝis tri bienoj en Málmey kie oni bredadis ŝafojn kaj ankaŭ havis unu ĝis du bovinojn. La bienistoj en Málmey kompreneble devis havi boatojn kaj li ankaŭ kaptis fiŝojn kaj ŝarkojn.

Estas dirita ke iu ensorĉiteco kuŝas sur la insulo kaj ke neniu povas loĝi tie pli ol 20 jarojn. Se tio okazos la mastrino aŭ freneziĝos aŭ malaperos kaj pri tia akcidento troviĝas fama popolrakonto en Þjóðsögur Jóns Árnasonar (La popolrakontaro de Jón Árnason).

En decembro 1951 brulis la biendomo en Málmey. Feliĉe ĉiuj loĝantoj saviĝis sed post tiam neniuj loĝadis en la insulo.

Lumturo estas en la norda parto de Málmey.

Kategorio:Insuloj en Islando
Kategorio:Insuloj en la Atlantiko
Kategorio:Neloĝataj insuloj
Lake Placid

**Lake Placid** estas vilaĝo en Kantono Essex, nordorienta Nov-Jorkio, Usono. Ĝi situas en montaro nomita la Adirondakoj. Laŭ la stato de la censo  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Tie okazis la Vintraj Olimpikoj 1932 kaj 1980.

eta|maldekstra|


Kategorio:Urboj de Nov-Jorkio
Kategorio:Vintrolimpikaj urboj
Kategorio:Vintrosportejoj
The Iron Giant

***The Iron Giant*** (La fera giganto) estas usona animacia sciencfikcia agfilmo de 1999 kiu uzis teknikojn kaj de tradicia animacio kaj de komputilanimacio, produktita de Warner Bros kaj reĝisorita de Brad Bird en sia reĝisora premiero. Ĝi estas bazita sur la romano de 1968 nome *The Iron Man* de Ted Hughes (kiu estis publikigita en Usono kiel *The Iron Giant*) kaj estis scenarigita de Tim McCanlies. La filmo uzas la voĉojn de Eli Marienthal, Christopher McDonald, Jennifer Aniston, Harry Connick, Jr., John Mahoney, kaj Vin Diesel. La agado okazas dum la Malvarma Milito en 1957, kaj temas pri junulo nome Hogarth Hughes kiu malkovras gigantan metalan roboton kiu falis el la spaco. Kun la helpo de *beatnik* artisto nome Dean McCoppin, ili devas haltigi la Usonan armeon kaj la paranojan federacian agenton nome Kent Mansley el trovo kaj detruo de la Giganto.

La disvolvigo de la fazo de la filmo ekis en 1994 kiel muzikalo kun la partopreno de la membro de The Who nome Pete Townshend, kvankam la projekto enradikiĝis kiam Bird subskribis kiel reĝisoro kaj dungis McCanlies por verki la scenaron en 1996. La filmo estis kreita tradicie, per komputil-generita bildaro uzita por animacii la titolrolulon kaj aliajn efikojn. La superŝutita laboristaro de la filmo kompletigis ĝin en duono de la tempo kaj per la duono de la buĝeto de aliaj animaciaj filmoj. Michael Kamen produktis la muzikon de la filmo, registrita de la Ĉeĥa filharmonio.

## Referencoj 
## Literaturo 
* Hughes, Ted (3a de Marto, 2005). The Iron Man (Paperback). Faber Children's Books. ISBN 0571226124.
* Hughes, Ted; Moser, Barry (31a de Aŭgusto, 1995). The Iron Woman (Hardcover). Amazon Remainders Account. ISBN 0803717962.
* James Preller, The Iron Giant: A Novelization. Scholastic Paperbacks (August 1999). ISBN 0439086345.

## Eksteraj ligiloj 
*  ()
* *The Iron Giant* ĉe Don Markstein's Toonopedia. Arkivita el la originalo la 17an de Septembro, 2016.
* 
* 
* 
* 
* 

Kategorio:Usonaj filmoj
Kategorio:Animacio
Kategorio:Fikciaj robotoj
Kategorio:Filmoj pri robotoj
Kategorio:Anglalingvaj filmoj
Kategorio:Filmoj aperintaj en 1999
Mine Yositaka

**MINE Yositaka** (1941-2017) estis japana esperantisto. Li estis aktivulo de la Kansaja Ligo de Esperanto-Grupoj. Li estis redaktoro de la bulteno *Riveroj* ĝis 2000, kaj redakciano de la bulteno *La Movado*. Inter la jaroj 1991 kaj 2004 li estis elektanto kaj poste du jarojn proponanto de la premio Esperantisto de la Jaro. En 2008 li ricevis la premion Ossaka de Japana Esperanto-Instituto pro siaj kompilo de studoj pri Miyazawa Kanji kaj pri Eroŝenko

## Eldonaĵoj 
* *Ivan la malsaĝulo*. Tradukis V. A. Ŝrikov. Reviziis kaj redaktis Mine Yositaka kun konsiloj de Tani Hiroyuki (laŭ la rusa originalo). Ilustris per lignogravuraĵoj Takehana To). - Toyonaka-si: Japana Esperanta Librokooperativo, 1998.
* *Vivo kaj verkoj de Miyamoto Masao* (1999)
* *La dek bildoj de bovpaŝtado* (2015)
* *Esuperanto undo o kangaeru* (2016)
* *Kansaj esuperanto renmei 65 nensi* (2016)

## Notoj 
Kategorio:Japanaj esperantistoj
Nocturna (filmo)

**Nocturna** (signife *nokta*) estas hispan-franca animacia fantazia filmo reĝisorita de Adrià García kaj de Víctor Maldonado. La filmo estis produktita en 2007 de Filmax Animation.

En la orfejo, la tagoj pasas tre seneventaj, sed la noktoj estas iome tre diferencaj; almenaŭ por Tim ili estas tiaj. La lumo respegulita de la steloj estas la nura kuracilo por lia timo de mallumo.

Kategorio:Britaj filmoj
Kategorio:Hispanaj filmoj
Kategorio:Francaj filmoj
Kategorio:Animacio
Kategorio:Hispanlingvaj filmoj
Kategorio:Filmoj aperintaj en 2007